 Gunnaanad Ugu dambayntii, Qabsoomida Doorashada Madaxtooyada JSL ee 13kii bishan Noofambar ee 2017, ayaa noqonaysa Guul Qaran oo u soo hoyatay Dadka iyo Dalka Somaliland, iyadoo uu adduunweynuhu si weyn indhaha ugu hayey kadibna ay u riyaaqeen sida ay u qabsoontay, waxaana xusid mudan sida dadweynaha reer Somaliland meel kasta oo ay ku sugan yihiin Gobol, Degmo iyo Tuulo ba ay ugu soo diyaargaroobeen uguna soo baxeen ee ay uga qayb qaateen cod bixinta iyo sugida amniga doorashada Madaxtooyada ee ay u naftooda ugu hureen cod bixinta, iyagoo maalintii doorashada iskood isaga fasaxay shaqooyinkoodii oo albaabada u xidhay guud ahaan ganacsiyadii kala duwanaa ee ay ku hawlanaan jireen mid yar iyo mid weyn ba, taasi oo aanay cidina ku amrin kana codsan, sidaasi awgeed ayaa dareenka dadweynuhu ku waajaheen maalintii doorashada Madaxtooyada uu mar kale xujo ku noqanayaa Murrashaxii ku guuleysta inuu ugu adeego si daacadnimo iyo caddaalad ku sallaysan. 